Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18927

c) a DME adó-antennájának tengerszint feletti magassága a legközelebbi 30 méterre (100 lábra) kerekítve; 3) geodetikus távolságok (geodesic distance)34* a legközelebbi 1/10 kilométerre, vagy tengeri mérföldre kerekítve, a meghatározott végpontok, valamint az összes egymást követő kijelölt fontos pont között; 4) felső és alsó határok és légtér osztályba-sorolása; 5) az utazó magasságok (repülési szintek) iránya; 6) megjegyzések, beleértve az irányító egység megjelölését, valamint üzemi frekvenciáját. Megjegyzés.- a 11. Annex, 1. Függelékével összefüggésben és repüléstervezési célokra, a meghatározott RNP (Megkövetelt Navigációs Teljesítőképesség) típust nem tekintik az útvonal megnevezés szerves részének. ENR 3.4. – Helikopter útvonalak A helikopter útvonalak részletes leírása, beleértve a következőket: 1) az útvonal megjelölése, a meghatározott útvonalszakaszo/ko/n alkalmazható Megkövetelt Navigációs Teljesítőképesség (RNP – Required Navigation Performance) típus(ok), az útvonalat meghatározó valamennyi fontos pont neve, kódolt megjelölése, vagy név-kódja és földrajzi koordinátái fokokban, percekben és másodpercekben megadva, beleértve a "kötelező" és "kérésre közlendő" jelentőpontokat is; 2) útirányszögek, vagy VOR radiálok, kerekítve a legközelebbi fokra, geodetikus távolságok (geodesic distance) a legközelebbi 1/10 kilométerre, vagy tengeri mérföldre kerekítve, minden egymást követő kijelölt fontos pont között, valamint a VOR radiálok esetén az átkapcsolási pontok között; 3) felső és alsó határok, valamint a légtér osztályba-sorolása; 4) a minimális tengerszint feletti repülési magasságok (minimum flight altitudes), kerekítve a legközelebbi magasabb 5035** méterre vagy 100 lábra; és (**valószínűleg az 50 méter hibás adat, a 100 lábból csak 30 méter következne!! - Fordító) 5) megjegyzések, beleértve az irányító egység megjelölését, valamint üzemi frekvenciáját. 2007/70/II. szám Megjegyzés.- az Annex 11, 1. Függelékével összefüggésben és repüléstervezési célokra, a meghatározott RNP (Megkövetelt Navigációs Teljesítőképesség) típust nem tekintik az útvonal megnevezés szerves részének. ENR 3.5. – Egyéb útvonalak Megkövetelik azoknak a pontosan kijelölt útvonalaknak a leírását, melyek használata kötelező a meghatározott légtér(ek)en belül. Megjegyzés: - Az érkezési, átrepülő és indulási útvonalakat, melyeket a repülőterekről / helikopter repülőterekről induló, érkező forgalom eljárásaival kapcsolatosan határoztak meg, nem ebben a részben kell meghatározni, mivel ezek a 3. Rész - Repülőterek idevágó szakaszában lettek részletezve. ENR 3.6. – Várakozás az útvonalon Az útvonalon való várakozási eljárások részletes leírását követelik meg, mely az alábbiakat tartalmazza: 1) a várakozási eljárás azonosítása (ha van ilyen) és a várakozási pont (navigációs berendezés), vagy útvonalpont földrajzi koordinátákkal, fokban, percben és másodpercben megadva; 2) a rárepülés útiránya; 3) az eljárás fordulóinak iránya; 4) maximális műszer szerinti repülési sebesség (IAS); 5) a várakozásra használható minimális és maximális repülési szintek; 6) a kirepülés ideje/távolsága; és 7) az irányító egység megjelölését, valamint üzemi frekvenciáját. Megjegyzés.- a várakozási eljárásokkal kapcsolatos akadálymentességi kritériumokat a "Léginavigációs Szolgálatok Eljárásai, a Légijárművek Üzemeltetése (PANS - OPS, Doc 8168), I. és II. Kötete tartalmazza. ENR 4. - RÁDIÓNAVIGÁCIÓS SEGÉDESZKÖZÖK / RENDSZEREK ENR 4.1. - Rádiónavigációs Segédeszközök - Útvonalrepülés Az útvonalrepülés céljára létesített, rádiónavigációs szolgálatot biztosító állomások listája, az állomások neve szerint betűrendbe szedve, az alábbiakat beleértve: 1) az állomás neve és a mágneses elhajlás a legközelebbi fokra kerekítve, valamint a VOR-ok számára a VOR berendezés deklinációja (Station declination)36* a legközelebbi fokra kerekítve, melyet a berendezés műszaki beállításakor használnak; 2) azonosító; 3) az összes elem frekvenciája/csatornája; 4) üzemeltetési ideje; 2007/70/II. szám 5) a sugárzásra használt antenna telepítési helyének földrajzi koordinátái fokokban, percekben és másodpercekben megadva; 6) a DME adó antennájának tengerszint feletti magassága, kerekítve a legközelebbi 30 méterre (100 lábra); és 7) megjegyzések. Ha a berendezést üzemeltető hatóság nem ugyanaz, mint a kijelölt állami képviselet, akkor az üzemeltetést végző hatóság nevét a megjegyzés rovatban kell feltüntetni. A berendezés hatótávolságát a megjegyzés rovatban kell jelezni. ENR 4.2. – Különleges navigációs rendszerek. A különleges navigációs rendszerekkel kapcsolatban lévő állomások leírása (DECCA, LORAN, stb.), az alábbiakat beleértve: 1) az állomás, vagy állomáslánc neve; 2) a rendelkezésre álló szolgálat típusa (vezérlő jel, segéd jel, szín); 3) frekvencia (csatornaszám, alap impulzus gyakoriság, ismétlődési sebesség, ahogy alkalmazható); 4) üzemidő; 5) az adóállomás telepítési helyének földrajzi koordinátái fokokban, percekben és másodpercekben megadva; és 6) megjegyzések. Ha a berendezést üzemeltető hatóság nem ugyanaz, mint a kijelölt állami képviselet, akkor az üzemeltetést végző hatóság nevét a megjegyzés rovatban kell feltüntetni. A berendezés hatótávolságát a megjegyzés rovatban kell jelezni. ENR 4.3 – GNSS – Globális navigációs műholdrendszer A navigációs szolgáltatást biztosító, útvonalrepülés céljára létesített Globális Navigációs Műholdrendszer (GNSS) elemeinek listája és meghatározása, az elemek neve alapján betűrendbe szedve, az alábbiakat tartalmazza: 1) A GNSS elem (GPS, GLONASS, EGNOS, MSAS, WAAS, stb.) neve; 2) frekvencia (frekvenciák), értelemszerűen; 3) a névleges szolgálati terület és a lefedési terület földrajzi koordinátái fokokban, percekben és másodpercekben megadva; és 4) megjegyzések. Ha a berendezést üzemeltető hatóság nem ugyanaz, mint a kijelölt állami képviselet, akkor az üzemeltetést végző hatóság nevét a megjegyzés rovatban kell feltüntetni. ENR 4.4. – Fontos Pontok Név-kódjának kijelölése A nem rádiónavigációs berendezések telepítési helyével kijelölt fontos pontok számára létrehozott név - kód elnevezések (5 betűs, kiejthető név-kódok) betűrendbe rendezett listája, beleértve: 2007/70/II. szám 1) név-kód elnevezés; 2) a pozíció földrajzi koordinátái fokokban, percekben és másodpercekben megadva; és 3) utalás azokra az ATS, vagy egyéb útvonalakra, amelyeken az adott pont elhelyezkedik. ENR 4.5. – Légiforgalmi földi fények – útvonalon Az Állam által fontosnak minősített földrajzi pontot jelölő léginavigációs földi fények, és más fényjeladók listája, az alábbiakat beleértve: 1) nagyobb, vagy kisebb város neve, vagy a fényjeladó egyéb azonosítója; 2) a fényjeladó típusa, és a fényintenzitás 1000 candelában ("cd" – gyertya) kifejezve; 3) a jelzés karakterisztikája; 4) üzemideje; és 5) megjegyzések. ENR 5. – NAVIGÁCIÓS FIGYELMEZTETÉSEK ENR 5.1. – Tiltott, korlátozott és veszélyes légterek A tiltott, korlátozott és veszélyes légterek leírása, ahol lehetséges grafikus ábrázolással kiegészítve, olyan információkkal, melyek létesítésükkel és a működtetésükkel kapcsolatosak, az alábbiakat tartalmazza: 1) a légtér azonosítója, neve, valamint a légtér oldalhatárainak földrajzi koordinátái fokokban, percekben és másodpercekben, amennyiben az irányítói körzeteken / repülőtéri irányítói körzeteken belül található, valamint fokokban és percekben, amennyiben kívül helyezkedik el; 2) a felső és alsó határok; valamint 3) megjegyzések, beleértve az aktivitás idejét. A megjegyzés rovatban jelezni kell a korlátozás típusát, vagy a veszély természetét és az elfogás kockázatát, amennyiben megsértenék ezt a légteret. ENR 5.2. – Katonai gyakorló és kiképzési légterek, területek, valamint a Légvédelmi Azonosítási Körzet (ADIZ – Air Defence Identification Zone) A létesített katonai kiképzési területek és a rendszeres időközönként végrehajtott katonai gyakorlatok, valamint a létesített Légvédelmi Azonosítási Körzet (ADIZ) részletes leírása, ahol alkalmazható grafikus ábrázolással kiegészítve, az alábbiakat beleértve: 1) oldalhatárainak földrajzi koordinátái fokokban, percekben és másodpercekben, amennyiben az irányítói körzeteken / repülőtéri irányítói körzeteken belül, fokokban és percekben amennyiben azokon kívül helyezkedik el; 2) a felső és alsó határai, valamint a működtetés bejelentésének rendszere és eszközei, azokkal az információkkal együtt, melyek a polgári repülésre vonatkoznak, valamint az alkalmazható ADIZ (Légvédelmi Azonosítási Körzet – Air Defence Identification Zone) eljárások; 2007/70/II. szám 3) megjegyzések, beleértve a működtetés idejét, valamint az elfogás kockázatát, amennyiben megsértenék a ADIZ légterét (Légvédelmi Azonosítási Körzet – Air Defence Identification Zone). ENR 5.3. – Egyéb veszélyes jellegű tevékenységek és más potenciális veszélyek ENR 5.3.1. – Egyéb veszélyes jellegű tevékenységek A repülésekre esetleg hatással lévő tevékenységek leírása, ahol lehetséges térképvázlatokkal kiegészítve, az alábbiakat beleértve: 1) a terület középpontjának földrajzi koordinátái fokokban és percekben, valamint kiterjedése; 2) függőleges határok; 3) tanácsadói intézkedések; 4) az információk biztosításáért felelős hatóság; és 5) megjegyzések, beleértve az aktivitás idejét. ENR 5.3.2. – Egyéb potenciális veszélyek A repülésekre esetleg hatással lévő potenciális veszélyek (pl. működő vulkáni tevékenység, nukleáris erőművek, stb.) részletes leírása, ahol lehetséges navigációs térképpel kiegészítve, az alábbiakat beleértve: 1) a potenciális veszély helyének földrajzi koordinátái fokokban és percekben; 2) függőleges határok; 3) tanácsadói intézkedések; 4) az információk biztosításáért felelős hatóság; és 5) megjegyzések. ENR 5.4. – Légiforgalmi akadályok Az 1-es számú Területen (az Állam teljes területén) a légiközlekedést befolyásoló akadályok listája, a következőket beleértve: 1) az akadály azonosítóját, vagy megnevezését; 2) az akadály típusát; 3) az akadály helyzetét, fokokban, percekben és másodpercekben megadott földrajzi koordinátákkal; 4) az akadály tengerszint feletti magasságát, valamint függőleges kiterjedését a legközelebbi méterre, vagy lábra; 5) az akadály fényeinek (ha van ilyen) típusa és színe; és 6) ha alkalmazható, akkor annak jelzése, hogy az akadályok listája hozzáférhető elektronikus formában és egy hivatkozás a GEN 3.1.6 pontra; Megjegyzés 1.- Egy akadály, aminek a magassága a föld felett 100 m, vagy több, akadálynak számít az 1-es számú Területen. 2007/70/II. szám Megjegyzés 2.- Az 1-es számú Területen az akadályok helyzetének (földrajzi hosszúság és szélesség), valamint tengerszint feletti magasságának / függőleges kiterjedésének meghatározását és jelentését (a terepen végzett munka pontosságát és az adatok integritását) szabályzó részletes előírások, értelemszerűen, a

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes